Diari Oficial de la Generalitat Valenciana


Sumari del DOGV 6021, del 26-05-2009 (2009/5808)

RESOLUCIÓ de 25 de març de 2009, del conseller de Medi Ambient, Aigua, Urbanisme i Habitatge, per la qual s'aproven els documents reconeguts per a la qualitat en l'edificació següents: proves de servei de l'estanquitat de cobertes, proves de servei de l'estanquitat de façanes, proves de servei de la xarxa interior de subministrament d'aigua y proves de servei de les xarxes d'evacuació d'aigües.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5808


Data del document
:   25-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * legislació
    * indústria de la construcció
    * subministrament d'aigua
    * document
    * reglamentació de la construcció

RESOLUCIÓ de 25 de març de 2009, del conseller de Medi Ambient, Aigua, Urbanisme i Habitatge, per la qual s'aproven els documents reconeguts per a la qualitat en l'edificació següents: proves de servei de l'estanquitat de cobertes, proves de servei de l'estanquitat de façanes, proves de servei de la xarxa interior de subministrament d'aigua y proves de servei de les xarxes d'evacuació d'aigües. [2009/5808]  
A iniciativa de l'Institut Valencià de l'Edificació, la Direcció General d'Habitatge i Projectes Urbans ha instruït expedient administratiu a fi d'impulsar l'aprovació dels documents reconeguts identificats en l'encapçalament d'aquest document, d'acord amb els següents   
Fets  
U. L'Institut Valencià de l'Edificació va sol·licitar el 19 de gener de 2009 l'aprovació dels documents: Proves de servei de l'estanquitat de cobertes, Proves de servei de l'estanquitat de façanes, Proves de servei de la xarxa interior de subministrament d'aigua i Proves de servei de les xarxes d'evacuació d'aigües com a documents reconeguts per a la qualitat en l'edificació, d'acord amb el Decret 132/2006, de 29 de setembre, del Consell.  
Dos. El 26 de gener de 2009, la Direcció General d'Habitatge i Projectes Urbans va obrir tràmit d'audiència pública amb la finalitat que les entitats o associacions interessades aportaren quantes al·legacions, observacions o indicacions tingueren per convenient manifestar al text remés.  
Tres. Davant les al·legacions formulades per les entitats i associacions intervinents en el tràmit d'audiència pública, es va elaborar el text definitiu, incorporant les al·legacions que, després de l'anàlisi i avaluació, es van prendre en consideració a fi de millorar el text inicial proposat.  
A aquests fets són d'aplicació els següents  
Fonaments de dret  
Primer. Aquest òrgan és el competent per a l'aprovació d'aquest document reconegut, segons estableix l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació és competent per a instar l'aprovació d'aquest document reconegut, segons el que disposa l'article 7 del Decret 132/2006.  
Tercer. L'objecte d'aquests documents reconeguts apareix tipificat en l'article 4, apartat c) del Decret 132/2006, en concordança amb el que s'ha estipulat, així mateix, l'article 4 del Reial decret 314/2006, de 17 de març, pel qual s'aprova el Codi tècnic de l'edificació.  
Quart. Per a l'aprovació d'aquests documents reconeguts, s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar els documents reconeguts per a la qualitat en l'edificació denominats:   
Proves de servei de l'estanquitat de cobertes, amb el codi DRC 05/09  
Proves de servei de l'estanquitat de façanes, amb el codi DRC 06/09  
Proves de servei de la xarxa interior de subministrament d'aigua, amb el codi DRC 07/09  
Proves de servei de les xarxes d'evacuació d'aigües amb el codi DRC 08/09.  
Aquests documents reconeguts seran inscrits en el Registre Especial de Documents Reconeguts d'acord amb el que preveu l'article 10 del Decret 132/2006, de 29 de setembre.  
Contra aquesta resolució, que posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el DOCV, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 25 de març de 2009.- El conseller de Medi Ambient, Aigua, Urbanisme i Habitatge: José Ramón García Antón.